Document ID: 32007R0218

KOMMISSIONENS FORORDNING (EF) Nr. 218/2007
af 28. februar 2007
om åbning og forvaltning af EF-toldkontingenter for vin
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 62, stk. 1, og
ud fra følgende betragtninger:
(1)
I aftalen i form af brevveksling mellem Det Europæiske Fællesskab og Republikken Argentina om ændring af lempelserne i listerne for Den Tjekkiske Republik, Republikken Estland, Republikken Cypern, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik som følge af tiltrædelsen af Den Europæiske Union (2), der blev godkendt ved Rådets afgørelse 2006/930/EF (3), er der fastsat bestemmelser om åbning af toldkontingenter for vin.
(2)
Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (4), har kodificeret forvaltningsreglerne for toldkontingenter, som skal anvendes i den kronologiske rækkefølge, der fremgår af datoerne for antagelse af toldangivelserne.
(3)
Denne forordning bør anvendes fra den 1. januar 2007 i overensstemmelse med de forpligtelser, som EF har indgået i medfør af nævnte aftale i form af brevveksling.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Der åbnes følgende toldkontingenter for import af produkter til EF:
a)
et toldkontingent på 20 000 hl (erga omnes) for vin (toldposition 2204 29 65 og 2204 29 75) med en kontingentsats på 8 EUR/hl (løbenummer 09.0095)
b)
et toldkontingent på 40 000 hl (erga omnes) for vin (toldposition 2204 21 79 og 2204 21 80) med en kontingentsats på 10 EUR/hl (løbenummer 09.0097).
Artikel 2
Kommissionen forvalter de i artikel 1 nævnte toldkontingenter i overensstemmelse med artikel 308a, 308b og 308c i forordning (EØF) nr. 2454/93.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. februar 2007.

Labels: 3
17